CELEX: 62013CN0613
Language: et
Date: 2013-11-26 00:00:00
Title: Kohtuasi C-613/13 P: Euroopa Komisjoni 26. novembril 2013 esitatud apellatsioonkaebus Üldkohtu (neljas koda) 16. septembri 2013 . aasta otsuse peale liidetud kohtuasjades T-379/10 ja T-381/10: Keramag Keramische Werke AG jt, Sanitec Europe Oy versus Euroopa Komisjon

22.2.2014   
            
            
               ET
            
            
               Euroopa Liidu Teataja
            
            
               C 52/27
            
         Euroopa Komisjoni 26. novembril 2013 esitatud apellatsioonkaebus Üldkohtu (neljas koda) 16. septembri 2013. aasta otsuse peale liidetud kohtuasjades T-379/10 ja T-381/10: Keramag Keramische Werke AG jt, Sanitec Europe Oy versus Euroopa Komisjon
   (Kohtuasi C-613/13 P)
   2014/C 52/49
   Kohtumenetluse keel: inglise
   
      Pooled
   
   
      Apellant: Euroopa Komisjon (esindajad: F. Castillo de la Torre, F. Ronkes Agerbeek)
   
      Teised menetlusosalised: Keramag Keramische Werke AG jt, Sanitec Europe Oy
   
      Apellandi nõuded
   
   
               —
            
            
               tühistada vaidlustatud kohtuotsuse resolutsiooni punkt 1 osas, milles tühistatakse vaidlusaluse otsuse artikkel 1 seoses AFICS sündmustega ja Allia SAS-i, Produits Céramique de Touraine SA ja Saniteci vastutusega nende asetleidmise eest;
            
         
               —
            
            
               tühistada vaidlustatud kohtuotsuse resolutsiooni punkt 2 tervikuna;
            
         
               —
            
            
               kui Euroopa Kohus teeb lõpliku otsuse, siis jätta rahuldamata tühistamishagi osas, mis puudutab AFICS sündmusi ja jätta kehtima trahvid, mis määrati Allia SAS-ile, Produits Céramique de Touraine SA-le ja Sanitecile; ja igal juhul
            
         
               —
            
            
               mõista esimese astme hagejatelt (teised menetluse pooled apellatsioonimenetluses) välja apellatsioonimenetluse kohtukulud ja määral, milles Euroopa Kohus teeb tühistamishagi osas ise lõpliku lahendi, ka selle menetluse kohtukulud.
            
         
      Väited ja peamised argumendid
   
   Esimene väide: põhjendamiskohustuse ja tõendamisreeglite rikkumine — Üldkohus jättis mitmed asjakohased tõendid analüüsimata ning kohaldas liiga kõrgeid tõendusliku väärtuse nõudeid nende tõendite suhtes, mida Üldkohus uuris.
   Teine väide: vastuoluline põhjendus — tõendeid on hinnatud otseselt vastuolus sellega, kuidas seda on tehtud samal päeval, sama otsuse ja samade faktide kohta tehtud ülejäänud kolmes otsuses.